# Konektikuta

|  |
| --- |
| **Konektikuta** |
| Connecticut |
| —  **ASV štats**  —  |
| Konektikutas štata KapitolijsKonektikutas štata Kapitolijs |
|

|  |  |
| --- | --- |
|  **Karogs** |  **Emblēma** |

 |
| Neformālais nosaukums: *The Constitution State* |
| Devīze: *Qui transtulit sustinet* |
| Konektikutas atrašanās vieta ASV |
| Pārvaldes centrs
  | Hārtforda
 |
| Valsts
 |  ASV |
| Dibināts | 1788. gada 9. janvārī (5. ASV pavalsts) |
| **Administrācija** |
|  - Gubernators
  | Neds Lemonts (*Ned Lamont*)  |
| **Platība**  |
|  - Kopējā
  | 13 023 km² |
|  - Sauszeme | 12 559 km² |
|  - Ūdens | 1 809 km²  12.6% |
| **Iedzīvotāji** (2024) |
|  - Kopā | 3 675 069 |
|  - Blīvums | 282,2/km² |
|  - Rasu sastāvs | baltie 66,6% latino 17,3% afroamerikāņi 11,4% aziāti 5,5% |
|  - Reliģijas | protestanti 35% katoļi 33% nereliģiozi 28% |
| Laika josla | EST (UTC-5)
  |
|  - Vasaras laiks (DST) | EDT (UTC-4) |
| **Mājaslapa:** portal.ct.gov |
|  **Konektikuta Vikikrātuvē** |

**Konektikuta** ir viens no Amerikas Savienoto Valstu štatiem, atrodas Jaunanglijas reģionā. Konektikutas galvaspilsēta ir Hārtforda.

Konektikuta robežojas ar Masačūsetsas, Ņujorkas un Rodailendas štatiem, kā arī ar Longailendas līci.

## Vēsture

Pirms eiropiešu ierašanās Konektikutas upes baseinā dzīvoja vairākas algonkinu tautas. Pirmais eiropietis, kurš izpētīja štata piekrasti, bija nīderlandietis Adriēns Bloks (*Adriaen Block*). Nīderlandieši nodibināja apmetni netālu no mūsdienu Hārtfordas un nodarbojās ar kažokādu tirdzniecību. 1633. gadā teritorijā ieradās angļi un nodibināja vairākas citas apmetnes. 1636. gadā nodibinājās angļu Konektikutas kolonija. 1637. gadā izcēlās t. s. Pekotu karš starp kolonistiem un to sabiedrotajiem un indiāņu pekotu tautu. Pekoti tika smagi sakauti. 18. gadsimta beigās robežu disputs Konektikutu noveda pie kara ar Pensilvāniju.

Konektikuta bija viena no britu Trīspadsmit kolonijām, kas 1776. gadā pasludināja savu neatkarību no Lielbritānijas Karalistes.
ASV neatkarības kara laikā Konektikutā lielas cīņas nenotika, jo jau pirms tam kolonijā bija nodibināta pašpārvalde. 1788. gadā tā kļuva par 5. ASV pavalsti.

19. un 20. gadsimtā Konektikutā strauji attīstījās rūpniecība. Līdz pat 1930. gadiem štatā bija vislielākais izdoto patentu skaits uz iedzīvotāju visā valstī. Pasaules kari deva spēcīgu impulsu štata militārajai rūpniecībai. 20. gadsimta beigās indiāņu rezervātiem atļāva savās teritorijās atklāt kazino, rezultātā ievērojami palielinājās indiāņu rezervātu ieņēmumi.

* Anglijas un Francijas Ziemieļamerikas kolonijas (1702)
* Karš ar frančiem un indiāņiem (1755–1763)
* Konektikuta (CONN) kā viena no 13 kolonijām (1775)

## Iedzīvotāji

Pēc tautas skaitīšanas datiem 2024. gadā štatā bija 3 675 069 iedzīvotāji.

## Lielākās pilsētas

| Vieta | Pilsēta | Iedzīvotāju skaits |
| --- | --- | --- |
| 1 | Bridžporta | 148 654 |
| 2 | Stemforda | 135 470 |
| 3 | Ņūheivena | 134 023 |
| 4 | Hārtforda | 121 054 |
| 5 | Voterberija | 114 403 |
| 6 | Norvolka | 91 184 |
| 7 | Danberi | 86 518 |
| 8 | Ņūbriteina | 74 135 |
| 9 | Vesthārtforda | 64 083 |
| 10 | Greniča | 63 518 |

## Galerija

* Hārtfordas ainava
* Konektikutas štata kapitolijs
* Lāču kalns (Bear mountain) Konektikutas augstākā virsotne

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Konektikuta.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Katoļu enciklopēdijas raksts (angliski)
* Ebreju enciklopēdijas raksts (angliski)